gentaiscool/nusaparagraph_topic huggingface dataset:
Onde’onde kulle ri pare’ ri balla. Cara se’re kukuski kacang ijo na siagang 30 menit. Nampa panaik ri panne. Cara rua sareangi golla kebo’, daun pandan, ce’la na santan ri kacang ijo a. Pallui anjo kacang ijo sanggeng na gantala kulle ri gulung. Cara tallu a’pare kulit onde-onde na , campurki ngaseng tepung ketan kebo, kentang na golla kebo siagang ce’la, nampa adukki. Cara appa tumpai sike’de je’ne bambang ri adonan na sanggeng na licin. Nampa pare bola-bolai anjo isianna onde-onde a. Pantam ki ri je’ne nampa gulung ri rateang na wijen ka. Cara lima sanggara mi anjo onde-onde a ri minyak tena na bambang dudu. Aduk-aduki sampena lompo anjo onde-onde a nampa kulle mi ri pantama ri panne punna le’bami ri sanggara.

Topic: food & beverages
Sebenar na, anjo ngaseng bot ka kulle ji gampang na kulle na selesaikan anjo tes ka. Sekre bot kulle gampang na na boya siagang na pile kotak harusuka ni centang. Mingka anjo sede, anjo kullea na nilai ri tes ka anjo antu mi pattern atokah pola battu ri gerakan na mouse punna mae ri lalang anjo kotak tes ka. Niak perbedaan antu signifikan anjo soal pola gerakan manusia yaa siagang robot. Manusia yaa cenderung na hasselekangi pola antu tena ya beraturan siagang tena na rapi, sedangkan robot ka na punnai pola kebalikan na, anjo mi cenderung labbi rapi, lurusuk, siagang beraturangi. 

Topic: technology
Anjo Khotbah lekba ka ku langngerek ammalo rekaman sakrang (tena nia video na). Na pau kana penderitaan. Juduluk na punna tena na salah “Bintang ri langit bangngi” atoka singkamma yaa anjo. Lalang na nacarita tekamma pantas ta katte ni perlalukangi tau antu sedang menderita atoka na taba musibah. Detail na nakke tena ku ukrangi tojeng ngi, mingka punna tena ku salah intina ni poang ki kana tea ki anggap ki tau menderita atoka ni taba musibah agappa hukuman battu ri Karaeng Puang Allah Ta’aala. Iyaa lekba mi menderita siagang tea maki tambah tambahi anjo kodong penderitaan na ni parek kana kanai iyaa. 

Topic: religion
Punna akbissaki baju ri tampak laundrya, nassami jai doekta assuluk ka kamma-kammayya anne kakjalaki biaya laundrya. Anjomi ngura na parallu niak masina akbissata  ri ballak sollanna tena ki mange laundy. Mingka punna erokki ammalli masina akbissa, pilei anjo hemaka daya listrikna siagang desain modern nga. Maraenganna anjo, parallu todokki ammilei masina akbissa niaka pulsatorna battu ri bahang stainless steel, sollanna kullei na panaik performa pabissang tangkasak tarrusuk. Njari punna erokki ammalli masina akbissa kulleki perhatikangi rolo’ daya na, punna jai dudu napake, bajikangngang tea maki. Cinik tongi modelekna antekamma, bajik punna anu canggih ya mo niballi. Tea tommaki pole anjo kakjalak dudua balli, sedang-sedanga mo.

Topic: technology
Maka ruana injo, parallui nicinni bajik bajik fasilitas injo napasadia iyya hoteleka. Apa pi pole punna eroki annikmati injo lampa lampanga na mantangji ri hoteleka. Injo parallua niciniki, kamma niaja wifina, kollang paklangeanna, kanre barikbasakna, na maraeng injo kiparalluanga. Maka tallua, kicini pandapakna tau maraenga lekba bangia ri hoteleka. Na inne ri jammanga, kullemi nicini ri internetka; Maka appaka, na ki sesuaikan ri doeta, nia harga nia kualitas. Kaminang kajjala tantumi kaminang pore tongi injo hoteleka. Mingka nia tonja intu, hotele sanna porena na rawa rawa tongi ballinna. Na batena tawwa, niaki ri maka limayya, boya promo hotele na lommoro nibayara. Injo hoteleka tulina ji nia promo promo na erang erang mange ri sikuntu tau lammantanga inne parallu niiesseng.  

Topic: leisures
Bajiki iyya memang punna carakdekmi annakgalak HP anjo anak-anaka nasabak kullei akkomunikasi sigang tau toana, misalna punna moterekmi sikola, kullei na talipong manggena atau ammakna sollanna liba mange ni alle. Atau punna niak kajariang silalonna, nampa parallu natalipong tau toana kullei napake anjo HP na. Na isseng tommi pole perkembangang teknologia. Ka kamma-kammayya anne jai tau toa tena na issen antekamma batena nipake anjo teknologia, nampa anne anak-anaka ngaseng laccirik dudumi ammake teknologi. Pila’ jai pole agangna punna annakgalakmi HP, mingka punna sanging HP tarrusuk natakgalak battu bari’basak sanggenna bangngi pole, tena tong na bajik joka, intumi parallu tau toana na awasi anakna ngaseng.

Topic: technology
Mangei Pian ammalli pakakkasak olahraga ri tokoa, antamaki rinsekre toko jai dudu akjejerek anjo pakakkasaka. Anne Pain eroki malle pakakkasak ammekang nasabak tepokmi anjo pakakkasakna rioloa. Wattunna akboya naciniki ballinna alele anu kakjalak todo’ dende. Punna antu lentur dudua, kakjalak tongi, punna intu terasaka sikekdek lammorok tonji. Lakbuna todo’ maraeng tongi ngaseng. Ka niak tau aklampa ammekang ri tangnga tamparanga akdongko kappalak nampa akbangngi, injo iyya parallui pakakkasak paling bajika. Antumi bajiki punna nikutaknangi mange ri pabalukna kemae ga’ga pakakkasak ki balli sollanna sikali maki langsung ammalli tea maki anjo bajik dudua. Lekbakna anjo, ki takgalaki bahangna anjo pakakkasaka, kicinik tongi sikura lakbuna. 

Topic: sports
Pinruangmi anne Doni moterek antamak ri tokona Kon Agus. Sanging na kangkang ulunna nampa narekeng issedek doek natakgalaka. Wattunna nikutaknang surang Koh Agus, apa nuboya Doni? Njari napaumi Doni kua eroki ammalli rake’ bulutangkis, mingka nacinik ballinna ri bungkusukna tena na ganna’ doekna. Anjomi motereki pole appala’ tamba ri ammakna, nisarei rua pulo sa’bu mingka tenapa na ganna’ dende. Njari nakuami Koh Agus coba nipau memangja sumpaeng ka niakja rake’ ku anu diskong, ka la nukarenai ji toh, ganna’ji anjo doeknu, kinnemi nampa kualleangko anjo rake’ diskonga. Anu ga’ga kinja tongi, ringangi punna nipake njari bajiki ni engka’ limanta. Lekbakna na alle rake’na aklampami moterek. Sinampe karuenga jai mi tau lingu erok akkarena bulutangkis ri dallekang ballakna massing-massing.

Topic: sports
Mangge sejatia anjo berjuangi napare' anakna masalewangang. Ri allo sabtuna subangi nakke assawala' kurasa nasaba' nakke tapile anjari salah se'rena anjari penonton film "Nanti Kita Cerita Tentang Hari Ini" ri Jogjakarta siagang aganga ri komunitas. Momen annonton siagang agang ri komunitas anne anjari momen tena takkalupai. Cerita nakukkuka kulle tarrusu ketemu anjari tema pembicaraanga. Pemberitahuan ri pakkebuk se're anne risungke anjari anne caritayya ammari, katte ngaseng antama ri lalang bioskop nampa amboya kadera sesuai nomoro' tiketka. Nakke amempo senyamangna mungki wattuna nontong. Katte ngaseng ta'erang ri suasana filmka tentang katallassang ri allo-alloa. Anne filmka seolah-olah jai tau anrasakangi le'baka nontong anne film.

Topic: leisures
Anjo tagalea kasia’na kacci kullei ri kana rappo ka jai batu na kull tongi ri kana gangang ka kullei ri panjari bahan a’palu. Kullei ri pare soto jangang, gangang sop, na kanreang lainna. Tagalea niak eja niak ijo warna na. Tanjana poe anjo tagalea bundala ki rupanna niak tong lonjong. Ukuranna tagalea poe macam macam ki. Akar na anjo ri kana akar tunggang ka timboro ri rawai. Batang na tagalea punna ri ta’gala ki lu’mu ki batangna tapi na kassa ki. Daunna tagalea tanja oval ki na niak cidu’ na sike’de ri sampingna. Inne mi ri kana ciri-ciri rappoa teai gangang. Sikamma rappo-rappoa lainna tagalea battu ri bunga ca’di na niak batu na jai. Anjo batu tagalea kulle ri tanang poe anjari benih na anggapai timboro anjari rappo-rappo tagalea.

Topic: food & beverages
Mempo ri rateanna bola gym ka na butuhkan otot dongko' ka na battang na kulle na jaga seimbang na bola ya. Punna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta. Bola gym baji' dudui punna niak garring dongko' ta. Ka punna a'giok ki ri a'raga ya anjo bola gym ka na dukungi dongko' bagian rawa ya. Inne mi anjari salah se're alasan angngapa Chiropractor na ahli terapi fisikka na sareang solusi a'raga siagang bola gym ka. Kasia' na bola gym ka wattu ta a'rafa anjo kulle na tambai seimbang na kale ta. Bola gym kulle na sareang kasia' ri kaleng ta manna sike'de jaki a'gio, salah se're na punna mempong ri rateang na bola gym ka.

Topic: sports
Nakke punna bangngimi, lekbakna sambayang isya mangema allei Pure nampa surang aklampa mange ri tampak gym ka, nakke erokka panaiki kalengku sikekdek, Pure eroki napanaung kalengna jai. Njari anne wattu, nasabak nakke la kupanaik ji sikekdek, njari tena tonji na sallo dudu latihangku. Mingka anne Pure ka jai la na pacakdi kamma battang surang bonggangna, njari jai kija nisuroangi. Wattunna anne instrukturka nalatih Pure, nalappaki bangkengna sollanna kulle cakdi battangna, ngurana tarattu’ Pure, tena nakasiaki, nampa lompona pole sa’ranna. Makkalak ngasengki niaka lalang, Pure makkalak tongi mingka nassami sanna ngali’-ngali’na. Mukona kamma anjo, teami Pure aklampa mange gym, nakuai ri nakke pakrisiki battangna, padahal ku issengji kua ngali’-ngaliki.

Topic: sports
Niak sekre tampak akbaluk kanreang cepat saji ri Mangkasarak iareka viral ri tiktok, anjo tampaka sanging indomi ji nabalukang, iya ngaseng kasiakna indomi niak, sanna loena jenisna. Mingka erena tania ere biasa napake, niak ere susu, niak ere santang, niak ere passe punna erokki, nisareangi pole daging kornet siagang sosis. Tampakna seppangji mingka suaraki paballina, tangkasaki na liba ji poeng battu kanreangna njari tenaji salloki attayang. Mingka angnganre kanreang cepat saji parallu niisseng batasanna, kittepi kulle kontrolki kalengta. Punna sanging nganreki allo-allona kulleki nataba garring. Bajikangngangi nipinra mange ri kanreang bajika singkamma buah-buahang na gangang. Pasti pila’ bajiki nikasiak kalengta siagang tena na dodong. 

Topic: food & beverages
Injo ri Masarakak biasayya, nia todo kabara nakungi, maraeng na garring lalang ka injo bahan kimia ri teflonga, injo kanre salloa nibambangi ri ricecookerka tinggi gollana. Bede, injo kabara ri Masaraka nakullei tawwa napanai gollana na innemi na garring gollami tawwa. Mingka, ternyata inne kabaraka sala. Injo tu panritayya dottoroka loe mi appakabaji ki inne pau puaa. Injo sekrea tupanrita na dottoro battu ri Amerika nakungi, jari manna nibambangi injo kanre nai si salloang tena na paminra kasiak apa pi pole zat na niaka lalang kanrea. Mingka punna takliwa sallo, naakui tonji, angkana tatambai gollana, iami inne na tena ni sarankan mange ri tunia ka garring gollana. 

Topic: food & beverages
Anjomi sabak na harusuk niak usaha kulle ni sare asupan mae ri akkala kulle tatta kulle ki berkembang kah anjo mi antu fitrah dasarak na taua anjari tau. Kulle ni lekbaki skeptis barak kulle appilajarak filsafat malo anggapan antu tersebar ka mi ri masyarakat singkamma roppo roppo lalang ngaseng na justifikasi antu tena lekba niak ka battuang na jari ni sare tampak lalang na lino ta erok ni jawab kan kapunna ang ta akalak ta katte siagang sala sekre lalang antu mi appilajarak filsafat siagang nyawa tuo antu mi pikirang nga tena niak maraeng kulle ni pikkiri kodi poeng barak kulle ni pakarammula pilajarri.

Topic: religion
Apalagi ikatte anne rupa tau biasaya, maka paralluki appalapporo' ri Allah, mudah-mudahan Allah Taala niak jaki na pammopporan! Maka ruana insya Allah maeki naki tuli niak anggaukan parenta sambayang, ka insya Allah antu sambayanga akkullei aklo'loso' dosa, sangkamama dialogna antara Nabbita siagang sahabatna" Ante kamma panggappanu punna niak binanga ri dallekangna ballaknu, nampa niakko ajjene' apaka niak inja rakinnu, appuali sahabatna angkanaya taenamo ya Rasulullah, nakanamo Nabbita kamma mi antu sambayanga pilliman siallo, akkullei na lokloso' dosanu! Kaum muslimin tau towa malabbirika ngasen niaka haderet!. Sebalikna sungguh celakamaki ikatte risesena tau lebbaka mo niampongi dosana ri Allah Taalah. nampa ammotere na rakmasi kalenna siagang gau dosa.

Topic: religion
Idul Fitri ri rayakan le’ba na umat Islam na gaukang Puasa 30 allo. Idul Fitri anjo ri pare’ ki siagang Nabi Muhammad SAW. Na kana tradisia a’tantu, anne festival ri mulai ri kota Madinah le’ba na Nabi Muhammad hijrah battu ri kota Makkah. Le’ba na mi anjo Nabi Muhammad na kana ri Allah SWT le’ba mi na tantukan rua allo perayaan anjo Idul Fitri na Idul Adha. Idul Fitri ri rayakan ri tanggala 1 Syawal. Ka 1 Syawal ri tentukangi ri kelender Hijriah teai kelender Masehi anjomi taung-taung allo raya Puasa na bedai tanggala na. Sikamma poe Hari allo Idul Fitri beda-bedai tau na tentukan 1 Syawal na anjari niak se’ke’de tau bedai Allo Raya Idul Fitri na ri tanggala Masehi.

Topic: religion
Kulle agama Hindu niak ja 2 (rua) sanggeng na 3 (tallu) persen battu ri penduduk Indonesia, antu jai battu mae ri etnis Bali siagang fokus ki niak ri Pulau Bali. Sementara Buddha siagang Konghucu masing masing kurang battu ri 1%. Anjo mi sabak na pemerentah anjo kulle ji na tatta kan sekre ja allo raya kegagaam anjari allo liburuk nasional battu mae anjo ngaseng ka tallu na anjo agama yaa. Kulle kapang allo lompo na agama Hindu, anjo ni pile tantu antu paling jaia ni rayakan siagang taua ri Indonesia, lalang anne hal ka Hindu Bali. Anjo mi, Nyemi mi antu allo ni tatta kan anjari hari liburuk nasional. Sementara Thaipusam siagan Deppavali antu mi allo raya na agama hindu ni rayakan ri umat hindu keturunan India. 

Topic: religion
Meski ni padatkan kawasan permukiman siagang ballak toko, kota Mangkasarak masi ammiliki sikekdek lahan pertanian untuk ni lamungi pare. Sala sekrena ri kampong Laikang sebelah timur kota mangkasarak niaka akbattasang siagang Kabupaten Maros. Tiap taunna warga Laikang rutin menggelar pesta panen battu ri masarakat setempat ni kana Mappadendang biasa na gelar punna antamak mi wattu musim timorok, ri bangngia punna bulan purnama. Acara adat anne riolonganna biasan na gaukang oleh masarakat ri berbagai daerah. Mingka anne, acarayya perlahan mulai ni bokoi masarakat. Lalang Mappadendang annang baine ammake baju bodo assisambeang akdengka alu iareka lalang bahasa bugisi na ni kana Palungang lalang ri assung. Sehingga appassuluk irama yang gammarak ni lang-ngerek ri tolia. Anjo baine akdengka assung ni kana Pakkindona poeng na kelongang sikuntung lagu ampinawangi anjo sakra assunga.

Topic: culture & heritage
Punna ni kutak nang apa inung ku ngai. Kukana mi nomorok sekre inung ku ngaia antu mi jeknek inung. Kah kaleng ta sannak parallu na jeknek inung na kulle na sambei ion ri kaleng = nga anjo lekbakami tappake na lanyak. Punna sikedde ji ni inung jeknek inung, antu kaleng = nga kulle na sakring dehidrasi. Katte poeng parallu jai jai ki inung antu jeknek inunga. Lalang na siallo bajikna katte nginung paling sikedde na 2.5 literek jeknek punna erok ni sambei antu ion lekbaka mo assuluk. Sekre pi poeng ku ngai inung inungan, Jus Alpukat. Jus Alpukat sannak nyamang na , warna na poeng warna bulo. Singkamma warna ku ngaia.

Topic: food & beverages
Niak kanrejawa kalotorok khas na Kota Palopo, Sulawesi Selatan, arengna Bagea. Anne bagea nipareki battua ri bahang sagu, loea niguppa ri Palopo. Punna nipareki kanrejawa bageaka nitunui sanggena kalotorok. Injomi saba’ ngurana tekturna anne bageaka terasaki sikekdek. Untuk nipanjari oleh-oleh, sannak cocokna manna nierang bellai ka tahangji manna sallo. Punna erokki cobai bagea, gampangji kiguppa ka loeji nibalukang ri gakde-gakde Mangkasarak. Punna mangea ri Jakarta assibuntuluk sianakku, pasti kuerangngangi anne kanrejawa bageaka ka injo mintodo’ ji naboya. Manna kapang sampulo bungkusuk kuerangngangi lakbusukji siallo ka nangai dudui. Na ruai tommi njo kucinik siagang dato'na. Ambamo balliki bagea punna niakki ri Mangkasarak.

Topic: food & beverages
Tagalea niak kandungan vitamin C na anjo tagalea kulle na pamulusu kulit ka. Kulle poe na jaga paccini na mata ya manna baji’ ki. Punna na ngai garring tulang-tulang ta poe kullei na kurangi garring na punna ri ngai nganre tagalea. Tagalea niak eja niak ijo warna na. Tanjana poe anjo tagalea bundala ki rupanna niak tong lonjong. Ukuranna tagalea poe macam- macam ki. Ka jai tau akkana anjo Tagalae na kanai rappo-rappo ka sikamma kasia’na rappoa. Niak poe kasia’na te’ne sikamma kasia’na rappoa. Anjo mi bedai siagang kasia’na ganganga ka punna gangang tena niak kasia’na na pai’ tongi ri kasia’. Tapi na niak poe akkana anjo Tagalae gangang ka kullei ri pare anjari bumbu kanrea. Sikamma ri pare' soto na gangang sop.

Topic: food & beverages
Na sebarak kangi informasi mae ri anjo ngaseng pegawai aa, pengawas , perwakilan, juru bicara tim tanggap darurat ka harusuk ki na sare kabarak informasi anjo sebenar benar na barak kulle na cegah terjadi na anjo kesimpangsiuran nga siagang na redakangi ketegangan na mae ri anjo ngaseng pegawai aa. Punna harusuk ki ni pamoterek, nahh anjo areng siagang tujuan na anjo pegawai aa erok ka ni pamoterek harusuk ki ni catat ri pengawas ka. Ni tangkasaki sesa sesanna anjo penanggulangan atokah keadaan darurat ka sumpaeng punna keadaan nga lekba mo kulle anjo kegiatan ni tangkasaki sesa sesan na , harusuk ni parek sesegera mungkin.

Topic: slice of life
Biasa biak tau eroki ammalli laptop mingka tania kakjalak dudua. Niak ji sebenarna laptop kulle kiballi ballinna lammorok nampa bajiki spesifikasina mingka lekbakmi napake taua, iareka laptop bekas. Bajik tonji iyya ka taua biasa nabalukkangi laptopna tania nasabak panraki, mingka parallu doek kapang kamase. Mingka paralluki hati-hati ammilei punna la balliki laptop bekas, ki kutaknang bajik-bajiki tau akbaluka apa alasanna nabalukkang anjo laptopna. Punna lekbaki panrak ki pikkirik bajik-bajiki rolo’ barekka nampai kiballi siminggu panrakmi issedek. Mingka jai tonji laptop bekas biasa ga’ga kijai kamma anu beru. Ka biasa anjo patanna lekbaki ammalli nampa tala napakeji njari bajikangngang nabalukkangi. Biasa todo’ nasabak parallui ri doek kamase njari nabalukangi laptopna. Njari punna erokki laptop lammorok mingka bajiki spesifikasina, kulle ki biya laptop bekas mingka ri tau terpercayayya.

Topic: technology
Wattunna libur sikolana Kia, nisuroi mange ri ballakna dato’na appa’ banging nasabak anne tau toanna la mange rolo’ ri Bandung ka niak bijanna bunting konjo. Mingka teai anne Kia mange ri ballakna dato’na ka sinoi bedek punna ri kamponga. Nijanjimi anne Kia kua punna eroki mantang ri dato’na la niballiangi oleh-oleh barbie ri Bandung, sanna’ mentong nangaina barbie. Njari wattu ri ballaknami dato’na sitojengna tenaja na sino, niak tongi ngaseng sikalinna akbanggi ngaseng ri ballakna dato’na, niaki Ramli, Desy siagang Dodi. Langsung sannang nyawana Kia ka loeji na urang. Sangingna mamo akkarena siagang makka-makkalak ri ballakna dato’na. Tallu ngallo kemudiang niakmi tau toana la ngallei moterek ri ballakna, teai issedek moterek kia, erok kinjai bangngi ri dato’na. Njari nipabe’bengiji akbangngi issede’ siallo.

Topic: leisures
Sebagai pajama yang melanglang buana ri takku kawasan business center Jakarta yang kanangna kawasan elit untuk para kaum eksekutif muda. Rasuna Said, Sudirman siagang kammayya anne nakke anjama ri daerah Thamrin. Berikut nakke akan jelaskan antekamma kehidupan pajama ri Sudirman-Thamrin battu ri perspektif gaji siagang gaya hidup. Akkana tentang hal kamma anjo, anne opini berdasarkan pengalaman pribadi. Jari kulle berbeda beda sekre siagang maraenganna. Tergantung poeng siagang sektor industri na perusahaan karyawan anjama. 
Nakke anjama risebuah perusahaan asing ri daerah Thamrin. Sebagai Head HR yang memiliki akses data pajama siagang relasi, ampareki nakke memiliki analisa kale kale mae ri para pajama ri wilayah Thamrin-Sudirman. 

Topic: business
Labbi lengkap na kulle ni cek ri tauan Google Trends. Battu ri hasselek analisa kata kunci pencarian ka. Berdasarakan nilai interest na kata kunci pencarian na asumsi ku nakke antu mi relatif tena na na jai antu tertarik siagang na isseng niak na anne teknolgia semenjak 2017 sanggeng na kamma kamma anne (koreksi ka punna niak fakta labbi akurat).Trend antu relatif ka tena na populer mae ri teknologi anne menurut ku nakke kah anne teknologia antu ji ni pake inji mae ri kegiatan ak orientasi riset na. Sare ka kabarak punna niak mo na pake mae ri kegiatan non riset siagang koreksi ka punna ternyata salah ka. 

Topic: technology
Liliana Natsir pakarena Bulu Tangkis lassu ri Manado, Sulawesi Utara, 9 September taung 1985 ana' rua na Beno Natsir na Olly Maramis alias Auw Jin Chen. Daeng na arenna Calista Natsir. Liliana Natsir na ngai dudui anjo Bulu tangkis ka battu na ji mempo ri sikola dasar na gabungi ri klub bulu tangkis Pisok Manado. Ia assikola ri SD Eben Heazer 2 Manado. Sanging lompo na erok anjari pakarena bulu tangkis, relai tena na lanju' anjo sikola na ke SMP na jenjang tinggia poe. Jai mi juara na gappa Liliana Natsir, juara linoa poe tallu kali mi na gappa. Puncak na bendera Eja kebo ammenteng ri Olimpiade Rio Brazil siagangi Tontowi Ahmad anggapai medali Bulaeng.

Topic: sports
Tau Islamka napercayai punna Al-Qur'an ri firmankan langsung segang Allah Ta Ala ri Muhammad melalui Malaikat Jibril, sikede' demi sikede' selama 22 taung, 2 bulang dan 22 Allo atau punna ri kira-kirai selama 23 taung, ri mulai dari tanggala' 17 Ramadan, Tau Muslim sanna' nahormati Al-Qur'an sebagai salah se're mukjizat sanna' lompona Muhammad, sebagai salah se're tandana kenabian,segang merupakan puncakna ngaseng pesan suciyya (wahyu) yang ri turunkan segang Allah ri mulai Adam sampe pa'la'busangna segang Muhammad. Al-qur’an natappaki tau Muslimka punna anne kitabka ri panaung segang Allah Ta Ala, yang ri panaungan melalui nabi Islam Muhammad. Anne kamma-kammaya anne jai mi hafala' ki isi lalangna Al-qur'an arenna Hafidz ato Hafidzah.

Topic: religion
Lalang lino na tena na tantang dogma mami sedeng, iyaa na pilajari jai apa apa battu kamae kamae, kulle ni khidmati carita na Izanagi siagang Izanami, dinamika antara na Sa siagang Alatangana, sanggeng na carita pokok biralle lompo siagang penyu bumi battu ri Iroquois. Carita battu ri agama ri Jepang, Afrika, bahkan suku Amerika. Atoka bosan mae ri Agama nampa ni cinik perspektif maraenga singkamma yaa ni sare battu ri Plato, Leibniz, Nietzsche, siagang Kierkegaard. Atokah bosan siagang filosofi singkamma yaa tinggi na langik ka, nampa erok ni keserdehanaan lalang na lino na siagang fokus mae ri anu caddi caddi nampa cantik ka singkamma akkarena musik siagang ammaca bok, na panjari labbi jai warna na lalang lino ta.

Topic: religion
Sultan Hasanuddin anjo tokoh adat na Sulawesi Selatan na anjari pahlawan nasional poe. Sultan Hasanuddin anjo Karaeng Gowa ke 16. Sultan Hasanuddin lassu ri tanggala 12 Januari 1631 ri Mangkasara. Nampa matei ri tanggala 12 Juni 1670 ri Mangkasara umuru' na 39 taung na di kuburu' ki ri Gowa. Anjari Karaeng Gowa, Sultan Hasanuddin kullei na gabung kassa'na Kerajaan-kerajaan ri Indonesia ri timoreng ka erok ri lawang anjo bangsa Belandayya. Anjomi ka kassa'na Sultan Hasanuddin, tau Balandayya ri juluki De Haantjes van Het Oosten battu ri Balanda artina Jangang bura'ne battu ri timoreng. Sultan Hasanuddin poe karrasa' ki na lawang Balandayya, ka jai janji na tuntutan VOC tena na tarimai. Anjomi lassu perlawanan na siagang perang na siagang VOC.

Topic: culture & heritage
Tana Toraja antu sala sekre kabupaten niaka rii propinsi Sulawesi Selatan, Indonesia. Ibu kota na anne kabupaten = nga niaki ri kecamatan Makale. Tana Toraja punnai loarak wilayah na 2.054,30 km² nampa ri partangngahan na taung 2022 na punnai kira kira tau mantang 270.984 nyawa siagang kapadatan na ri 132 jiwa/km². Suku Toraja antu mantang nga ri daerah gunung gunung nga nampa na pertahangkangi poeng tekamma kahidupanna tau Toraja yya nikana Austronesia anjo aslia sing kamma tanjak na siagang budaya na suku Batak Toba , Nias poeng niaka ri propinsi Sumatra Utara. Anne daerah yya anjari sala sekre tampak rekreasi sanna ni boya ri taua, battu luarak negri poeng jai erok lampa ri Tana Toraja.

Topic: leisures
Kerupuk mlarat anne ri daerah ku kebetulan jai jenisik na, anjo niaka ri foto nikana kerupuk mlarat puteh niaka bumbu na antu nakke ku kana kerupuk mlarat paling nyamanga rasa na. Mingka anne kerupuk ka ni cinik anjari oleh oleh special ri antu tau tau lekba ka na kanre, nampa rasa na biasa biasa ji. Nampa toh, anjo rua yaa karupuk ka harga lammoroki, punna erok ki antu kajjalaka kulle ki malli kerupuk jukuk siagang kerupuk udang antu kualitas na top, memang iyaa khas na anjo anjari kurangi kah anjo kerupuk jukuk ka siagang kerupuk udang nga biasa mi ni produksi battu ri daerah pesisir pantai jai tongja ri daerah lainga. 

Topic: culture & heritage
Nakke hanya kulle berbage pangalaman anyungke bisnis battu ri awala sementara ri kamma anne nakke merasa bisnis nakke belum tentu maju, sabak nakke pung masih parallu appilajarak antekamma carana menjalankan bisnis. Sikdik ilmu iareka pappasang battu ri nakke. 
Ri mulanna memang nikasiak battalan sabak katte sedang berusaha supaya bisnis niaka katte lakukan kulle berhasili. Tenapa poeng niak kana-kana battu pantarak na kareki bisnis anne tena na jalan sabak tenapa na lompo. 
Pasangku maju terus tea pantang mundur! Apapung yang terjadi haruski tappa mae ri sikuntung usaha lekbaka na gaukang. Teaki sungkan untuk appilajara mae ri tau maraeng iareka bahkan tau yang lebih muda, sabak hanya siagang cara anjo kulle katte anyungke pikkiran supaya bisnis kulle semaking berkembang. 


Topic: business
Kamma-kammayya anne jai tau appakaramula na investasi doekna sollanna bajiki katallasangna salla’, investasina iareka lalang pa’bolikanh jangka pendek atau jangka salloa. Niak pole tau na ajukangi kredit mikro iareka salla’ kulle ni alokasikang lalang bentuk investasi kulle jai niguppa sawalak. Mingka anjo nikuayya investasi niak ngaseng resikona massing-massing, batena niatasi todo’ maraengi, punna rugiki, nassami langsungi lannasak nyawayya, niasawalaki akgioka nipakua dodong nasabak nikareki lannyak ngaseng mi anjo doek investasia. Punna niakmi pakkasiakta la rugi anne investasita, kitambaimi liba modalak, anjo ji sekre cara antekamma sollanna tena sanna’ dudu rugita. Teaki langsung dodong, kua passangmi tallang anjo doek investasita, tena kulle kamma anjo.

Topic: business
Olahraga ammiliki tugasam panting lalang membentuk siagang mempertahankan kekuatan otot siagang buku. Aktivitas fisik singkamma angka battalak kulle merangsang pembentukan otot punna ni passingkamma siagang kanre-kanre protein cocok mae ri katte. Hal anne kajadiang sabak olahraga kale kulle na bantuki appalappasak hormon niaka berfungsi appanaik kamampuang otot lalang menyerap asam amino bajik untuk pertumbuhanna buku ta siagang otot siagang ampabajiki kapanrakanv mungkin kajadian. 
Mae maeang attambahna usia, kale na cenderung kalanyakkangna massa otot siagang fungsi otot niaka kulle na passabakkang esso siagang caca jari kamma anne allakukang olahraga garring buku singkamma osteoprosis. Sikuntung olahraga niaka kulle membantu menjaga kesehatan buku siagang otot termasuk lari, bola basket, iareka senam. 


Topic: sports
Jai macam na Upacara agama battu ri Indonesia. Ka anne negara ta, niak jai agama na tassiara. Tapi niak ji annang agama resmi na sikamma paling jai anjo agama Islam, nampa agama Kristen na Khatolik nampa Hindu na Budha niak tong agam Konghucu. Ri Agama Islam anjo niak Upacara Agama na Peringatan Maulid Nabi Muhammad SAW. Ri Agama Hindu niak upacara Ngaben ri Pulau Dewata Bali. Punna ri agama Kristen na Katolik niak Upacara agama Pembabtisan. Anjo ri babtis ka umat na ri lalang je'ne ka ri tappa ki le'ba na ri baptis, anjari pengikut resmi na mi ajaran na Kristus.

Topic: religion
Kanrejawa dadarak durianato nikana panekuk durian iya mintu kanre kanreang ni pare battu daging lalang na durian siagang sausu krim kocok ni bungkusuk luarakna mae kulik krepes / dadarak gulung. Kanrejawa anne ni parek ni tau dawa dawa kanrejawa ballak ri kota Medan, nampa pelan pelan tassiarak lampa mae kota kota lainga ri Indonesia, kamma Jambi, Semarang, Jakarta, siagang lain lainga poeng maraeng na kanrejawa dadarak durian anjo nipareka battu durian Medan. Niak tong ni balukkang ri pasarak swalayan ri kota kota lompoa kanrejawa dadarak durian bonena durian montong siagang durian durian lainga ri tampak tampak lainga. Pabaluk kanrejawa dadarak durian kulle tong ngi niparek jai rasa rasanna , maraeng nipareka battu variasi daging durian.

Topic: food & beverages
Asia Heritage iyaa mi antu nikana tampak rekreasi pakrasanganta ni sakring budaya Asia Timur, niak appa (4) gaya negara negara ri lalang na anne tampaka antumi negara Chinatown, Little Kyoto Jepang, Little Jeju Korea, siagang floating market ri Indonesia. HRD Asia Heritage , Ibu Lisma akkana kana loarak na anne tampakna Asia Heritage kira kira 16 hektar ni parek barak sannang ki ,kulle ki nganre, siagang poto poto poeng. Asia Heritage napasadiangki tong baju punna erokki makei baju na tau Cina (Cheongsam), Jepang (Kimono), Korea (Hanbok), kulle ni pake kaliling kaliling Asia Heritage kulle tong ki make Kareta siagang kappalak niaka ri mai. Tena na tampak poto poto ji, Asia Heritage jai poeng kanre kanre battu Jepang, Korea, Cina, siagang Indonesia.

Topic: leisures
Salah se're na ri ajaran ri lalang agamaku antu masalah Inrang. Ri lalang Agama Islam punna tena ri bayara'ki inrang ta anjari pa'gaukang kodi. Ka anjo inranga kammai janji haruski ri tappaki ri bayara'. Punna tau Muslim tena na a'bayara inrang, kullei anjari dosa sanggeng na tau na mate. Anne mi pappilajarang penting na isseng umat Muslim ka, ka niak dampak na sanggeng na ri Akhirat poe. Jai Ulama' na kana punna tena pi na lunasi' inrang na tena kulle antama ri Surga. Niak poe Ulama akkana Pahala na tau ang'nginranga kulle na alle tau panginrangi ri akherat kulle mungko allo na ji.

Topic: religion
Niak sekre kisah ri biring tamparang daerah Sumatra Barat, tallasakmi skre ammak assiagang anak kasayanganna ni kana Malin. Semenjak buraknenna ammoterang, ammakna malin mulai berjuang kale-kalengna akboya dalle untuk tallassi anakna. Manna kamma anjo, ia tetap bahagia sabak I Malin iamiantu anak penyayang mae ri ammakna. Siagang poeng sannak manjana, Malin biasa na urang ammakna akboya doe akkeliling baluk juku. Mae-maeang allo, Malin semakin dewasa. Ia merasa wattunna mi untuk na sambeang ammakna akboya doek. Mingka, Malin accita-cita maraeng ri wattunna na cinik loe urangna kulle kolomanyang lalang wattu singkat setiap battue ri kotayya akbaluk. Malin berupaya na yakinkan ammakna kana ia bajik-bajik sallang ri kota. Siagang ate galesah, ammakna malin na lappassang anakna untuk merantau.

Topic: culture & heritage
Ammaca bokbok anne rikana jandela duniayya, punna seringi ammaca bokbok kullei riibaratkan anjo risunkei jandela duniayya. Kegiatan ammaca anne kullei rilakukan taua ngaseng siagang kulleiji rlakukan keremae mange. Punna nia' keinginan malongga kullei anjari kegiatan menyenangkan. Ammaca anne tenaja na bokbok saja, media ammaca nia' tong koran, komik, poster siagang media maraenga. Anne alloa ammaca bokbok anne menurungi, jarang mi taua ammaca bokbok nasaba' perkembanganna elektronikka anne cangihmi anjari taua malasa' mi ammaca. Anne alloa kullemi ammaca ri laptop siagang hp tapi annasai beda rasana punna ammaca ri bokbok siagang media cetak maraenga. Ammaca bokbok anne kullei napatambai pengetahuanga sike'de demi sike'deka.

Topic: leisures
Kambu paria kanre-kanreang tenayya kungai kasia’na
Kambu paria iamiantu kanre-kanrea kas tahu bugisi. Sikuntung tau marioloa baji ri mangkasara iareka ri sulawesi selatang, sikuntung sianalku tena na ngai anne kanre-kanreanga. Biasana ammakku ri balla punna lekba ki appallu kambu paria na bolemi rate ri meja makanga sanggengna tena nia allabusi ka ammakku tonji angngai angnganre anne kambu paria.
Kambu paria iamiantu bahang dasarna battu ri buah pare iareka lalang bahasa bugisina siagang mangkasarana nikana buah paria. Mingka bajina anne paria ni bonei tangngana. Kambu ri lalang bahasa bugisi artina bonena. 
Sanna ku u’ranginna. Ri wattungku beru nampangku ini sare angkasiaki anne kambu paria, kasia paina sanna kukasia ri karro karroku, kamma minjo langsunga a’boya golla untu ampalanyaki kasia painna.

Topic: food & beverages
Nakke punna stress ka anjo ku parek ka antu mi me time. Nakke mae lampa nginung kopi kaleng kaleng ku sambil langngerek musik anjo slow aa atokah mae ka parek kopi kaleng kaleng ku ri kost. Nganre kanre kanreang anjo sannak ka passe na. Ambangung ri baribbasak allo barak kulle ki olahraga atokah anjo sekedar jappa baribbasak barak kulle ni hirup anjo udara segar ka. Tena ni buka sosial media lalang na sekre minggu todong kulle anjari harusuk ni coba. Make up ka barak kulle ji ku pa sannang kaleng ku. Maskeran siagang luluran nga anne sannak parek ka tannang iyaa nakke.

Topic: slice of life
Na kana Universitas Hawaii, ni tanggalakangi bodysurfing lekba mo niak wattu na inji 2.000 SM, mingka bukt na pertama aktivitas ni aktifkangi bodysurfing ri dunia barat ka beru beru munculuk ri taung 1899, wattu na tau Australia Fred Williams kulle na gappa beberapa pelajaran battu ri pulau Kepulauan Tommy Tana ri Polinesia. Olahraga selancar ka anne ri pakarammula wattu na abad ke 19 sanggeng na ke 20, mingka ne tunggang ombak antu mi praktik sallo mo berasalak ka battu ri budaya Polinesia Kuno dan Peru Kuno. Ak selnacarak ni anggap anjari arti na olahraga antu dinamis siagang gampang ni akses. 

Topic: sports
Beberapa taung allaloa riolonganna niak hadere layanan instagram shop, pabaluk niaka erok poromosikan barang daganganna biasa mengarahkan paballina untuk ammalli ri website iareka akun market place niaka nimiliki. Siklus berulang anne mungkin saja kulle na parek konsumen menunda untuk akbalanja ri akun yang na sadiakan punna ni ukrangi memang parallu nibokoi akun instagram punna asyik menjelajahi berbagai konten ri instagram. 
Sabak untuk menjawab kebutuhan promosi ri instagram siagang poeng menyediakan layanan mae ri pengguna instagram untuk akbalanja maka instagram menghadirkan layanan instahram shop. Melalu fitur balanja niaka lalang ri instagram anne memungkinan paballi siagang pabaluk melakukan layanan jual beli secara aman siagang mudah. 
Hal anne nikarenakan instagram shop anne sendiri na izinkan penggunana untuk apparek akun siagang poeng mempromosikan barang daganganna melalui foto-foto lalang ri instagram.

Topic: business
Tari Paduppa ri erangi ri siagang pattari baine. Ri Sulawesi Selatan salah se're tarian arenna Tari Paduppa. Tari Paduppa anjo salah se're tarian lokal na Bugis-Mangkasara. Seni tari tradisional anjari kalumannyang na budaya na ri Indonesia. Tari paduppa anjo tarian seringi ri panjari tari punna ri sambu' ki tamua. Biasana ri arengi poe tarian selamat battu ri suku Bugis. Niak gerakanna mattabur berasa' makna na tanda ri hormati na tamua kulle poe tappaki anjari penolak bala ato gangguanna roh alusu' ka. Pattari na poe na erangngangi tamua bosara niak kanrejawa khas Bugis sikamma cucuru' bayao, barongko na jai lainna. Seni tari tradisional anjari kalumannyang na budaya na ri Indonesia. Anjomi poe Budaya na kulle na beso' pariwisata ri Indonesia.

Topic: culture & heritage
Tea laloki nga’ngalikki punna eroktaji appoto surang Susi Susanti, ka anu bajik duduji taunna. Jenni nangai dudu Susi Susanti, bainenna Rudi. Mingka anne Jenni mallak dudu mange appala’ potot surang Susi, padahal anne sallona mami mentengi Susi konjo accarita surang fans na maraenga. Anjo atletka ngaseng sitojengna tala niakji sekke, bajik ngasengji mingka anne taua biasa tena carakdek accinik wattu bajika. Kamma tau appala’ poto ri atlet beru-berua nibeta, nassami iyya teai appoto ka lussa’ kijai nyawana kamase. Maraengi punna tau ammeta nampa ki kioki appoto, nassana mi langsungi la’ba makkalakna. Manna kapang pingsikuraki pala’ poto nangai ji ka lekbaki ammeta. Anjo ngaseng potoa ki bissai nampa boliki, paccinikkangi salla’ ri anakta ngaseng kua lekbakki appoto surang atlet dunia battua ri Indonesia.

Topic: sports
Ternyata tembok ballak ta kulle anjari alat bantu olahraga. Boyaki daerah tembok kosong tenayya pajanganna, nampa ammenteng tegak ambokoi rinring dengan cara salanggangta annempelek mae ri tembo. Perlahan lahan ni panaung kalengta siagang ni tekuk kalantukta sanggengna kalengta membentuk posisi accidong ri kadera. Lekbaki 3 detik, motereki ammenteng nampa ni ulangi ammoterek gerakan sumpaeng singloe sampulo lima sanggeng na ruampulo kali. Gerakan anne kulle na bantuki melati otot battang siagang bagian rawah kalengta. Wall sit iamiantu latihan lebih na utamakan sikura sallona katte berhasil menahan posisi kalengta, ni bandingkan siagang pissikura kalinna katte mengulang gerakan anjo. Wall sit iamiantu olahraga sannak efektif untuk membakar kalori siagang pakasengge otot-otot bongga.

Topic: sports
Jumlah pamain lalang permainan bola basket iamiantu 5 tau lalang sekre regu siagang cadanganna tong lima tau. Sedangkan jumla wasit na lalang karena bola basket iamiantu 2 tau, wasit sekre nikana referee sedangkan wasit 2 ni kana umpire. Waktu karena 4x10 manit, ri antara babak 1,2,3 siagang 4 niak wattu istirahat salama 10 mani, punna terjadi skor assingkamma ri kalakbusang pertandingang parallu ni pakniak pakalakbuang wattu sanggengna terjadi selisih skor, ri antara rua babak tambahan niak watti istirahat salam 2 mani.
Wattu untuk anyambika mae ri lalang wattu 5 detik, keliling golok niaka na gunakan lalang karenang golok basket iamiantu 75-78 cm, sedangkan battalakna golok iamiantu 600 sanggeng na 650 gram.


Topic: sports
Allo-allona mange anjama ri kantoroka mingka doekna tala ganna’-ganna’. Tenapa sibulang lakbusungmi ngaseng gajina, anjo pole kanre-kanreangji naballi, tenapa kaparalluangna siallo-allo, tenapa pakbayarak listrikna siagang jeknekna, nampa lakbusukmi. Anjomi ngurana parallui taua niak jama-jamang maraengna kullea najama battu ri ballak. Sitojengna punna niakji HP ta, kulle maki akbaluk-baluk manna ri ballakta jaki cidong-cidong. Niak nikua jama/jamang reseller, nibalukangi ba’balukanna tau maraenga, njari manna tala niak barangta, kulleji, mingka parallu ki postingi naik ri sosial mediata sollanna jai tau ciniki nampa niak erok ammalli. Modalak HP ji bawang, kulle maki akboya doek manna ri ballak tarrusuk jaki monnongi assalak niak paballita toh.

Topic: business
Olahraga anne sekrea mungkin tena mo na asing ri tolingta. Ni pakaramula ang-ngalle posisi tinro nampa bangkeng ni lappa siagang palak bangkeng ambattu mae ri daparak. Katte poeng kulle ngalle cara maraengang iamiantu ni palambusuk bangkeng ta mae ri dallekang. Untuk limangta, katte kulle allambusi iareka ni silangkan mae ri dallekang na barambangta. Perlahan angkat kalengta bagian ratengang sanggeng na membentuk sudut 90 derajat, tahan salama 1,5 detik, nampa ammoterek mae ri posisi semula. Mingka hanya 145 derajat untuk mengjaga kekuatan otot battang tetap takkongci. Ulangk anne gerakan salama 20 sanggengna 35 kali iareka salama 5 sanggengna 7 mani’, gerakan sit up anne kulle membantu melatih otot battang.

Topic: sports
Anne alat musik tradisional na Sulawesi Selatan antu Ganrang Bulo arenna ca'di ukuranna punna ganrang na jawayya lompoi sike'de. Ganrang bulo niak rua sisi na punna ri karenai na kulle assulu sa'ranna. Salah se're na sisi na lompoi se're. Ganrang bulo di karenai siagang cara ri ganrang kayu se're sisi lompo na punna sisa ca'di na ri ganrang siagang limang ji. Ganrang Bulo anjo alat musik na tau bugis mangkasara ka sikammai gendang. Niak poe beda na ganrang bulo siagang ganrang lainna ri pulau jawayya. Biasana Ganrang Bulo ri siagangi seruling punna ri karenai. Ganrang Bulo ri gappai punna niak acara bunting, acara resmi pemerintahan na acara lainna.

Topic: culture & heritage
Enting-enting gepuk anne oleh-oleh khas Salatiga jai tau angai nasaba' rasanna karringi, nia' tiboangna, nia te'ne'na, nia' karringna, siagang meleleh ri bawayya. Enting-enting gepukka anne cocoki anjari agangna kopia ri bari'basa siagang ri karuenga. Anne camilanga kullei rigappa ri pasara' tradisionalka maupun ri ga'de ga'deang lompoa siagang kulle riballi ri ga'deang onlineka. Punna maeki ri Salatiga nia' se'reanna ga'de ga'de caddia ri sukowati anjo pa'rimpungan pa'mantanganna enting-enting gepukka. Enting-enting gepukka anne ripare'ki ri tiboanga sanggenna golla. Batena anne ripare' makase're tiboanga le'baka ri bi'bi' ri sanggaraki. Le'ba'na anne tiboanga ri tumbu'ki nampa ribagi rua anajri adonang siagang bonena. Tiboang rijadiang adonganga ripallui siagang golla sangenna anjari karamel. Nampa anne adonanga ti'noi ritaroi rodong nampa digepukki. Le'bana digepuk anne adonanga ripeppeki siagang disarei bonena nampa ribentuki anjari segitiga nampa kullemi rikanre.

Topic: food & beverages
Baju mi anjo paling pokok nipake punna erokki mange olahraga, nassami iyya ki cobami tala ammake baju aklampa pasti najanjang ngasengki taua. Punna buru’ne iyya biasaji tala ammaek baju punna solong-soling mi songokna. Punna baine, alele bahaya ka langsungi anjari pusa’ perhatiang iya ri taua ngaseng. Mingka anne bajua niak todo’ khusus baju olahraga, bajika nipake assongok-songok. Biasana anjo tau napakei baju pas ka ri kalengna, dakki ki ri kalengna sollanna tena na glambir bukkulengna towwa. Anjo bajua todo’ maraeng ngasengi, sesuai olahraga apa nigaukang. Kamma contona olahraga sapeda, maraengi anjo bajua siagang baju punna erokki akkarena gym. Maraengi punna erokki olahraga basket, pokokna niak ngasengji anjo jenis baju paruntukang iya ngaseng olahragayya.

Topic: sports
Inaimo tau anne alloa tama beru pa’mae’na, tama rannu nyawana, tamma sannang pakkasia’na, nasaba nampa subangngi na niulu-ulu ri sa’ra takabbere ,tahmid dan tahlil Riwattu tabassara’namo mata alloa ri pambuakkang, sirurungan ta’murina ana’ tulolo kanang-kananga, sangkamma bulan 16 bangnginna, naki massing nia’mo tassawe-sawe appasadia ia niparalluang riallo pa’rannuanta ngaseng anne. Anne alloa massing nia’maki ammake baju beru tama tassalayya rasa beruna, lipa a’lapangan ri cura, nitimpasaka ri minnya’minnya ammanyuka ri rasa, ammanyukang rasa kasa kacci, ammuangan rasa siri’-siri’, appaenteng siri’, annallangngang sifa’ sikurisi, sitallangngang ri sa’ra takabbere, tahmid dan tahlil. Lanri kamana sanna’ upa’na punna nikana se’rea tau a’lampa a’lappasa anne alloa na ma’rurung-rurung.

Topic: religion
Paria iareka pare
Katte ngaseng ni isseng apa intu pare iareka paria, i lalang bahasa latinna ni sabbu mkmkrdica charantia, paria loe tena nangai i ka kasiana pai. Mingka manna kamma anjo paina paria anjarimi kanre-kanreang allo allona na kanrea ri masyarakat.

Sikuntung carana punna eroki angkurangi kasi pahina anne paria. Nia na pallu i rolo’ siagang je’ne cella, nampa anjo je’ne na nipela. Iareka akkulle tonjo ni karammu-karammu anjo pare lebbaka ni polong-polong.
Siagang ce’la ni pamere-mereki lebbaki anjo ni tangkasimi ammake je’ne tangkasa.
Ri kampongku Mangkasara, nia se’re gangang ammake paria sabagai bahang dasarna arenna iamiantu kambu paria. Kambu paria iamiantu paria ni bonei siagang kalulu paro lekba ka ni campuru dageng juku. Juku anjo na pakea iamiantu teri basa iareka cakalang. Mingka paling biasayya ni pakai iamiantu jumu teri basa iareka mairo (i lalang bahasa mangkasara).

Topic: food & beverages
Angry Birds kulle nikana iamianne sala sekre game mobile paling terkenal mae ri iangaseng taua ri linio. Game 2D parekanna developer Rovio assalak Finlandia anne rupanna mula-mulana battu ri sekre karakter sederhana berbentuk jangang-jangang na pare battu ri sekre anggota tim Rovio wattunna akboya ide untuk sekre game beru. “Nampa na paremi carita sikumpulan jangang-jangang nassu sabak bayaonna na lukka gerombolan babi moncong bulo, kanjomi letak mulanna anne game. Mekanisme game singkamma slingshot na pare ri lekbakna untuk appasingkamma siagang caritanna”. Kanangna Chief Marketing Officer Rovio Peter Vesterbacka ri wattunna accarita ri panggung konferensi Startup Asia 2014 ri Jakarta, niaka hadere KompasTekno, Kammisik. Areng “Angry Birds” pung kemudian tappilei untuk game beru anne takrilis ri akhir 2009 ri Platform IOS anjo. Lalang wattu singkat, Angry Birds berhasilik ambani tukak aplikasi paling populer ri negeri assalakna.

Topic: technology
Tena niak antu paling unik ri ballak adat ri Indonesia. Anjo ngaseng ballak adat ka na punnai ciri khas na siagang keunikan na masing masing antu tena na kulle ni banding banding kan. Nakke erok ku bahas sala sekre antu unik ka bawang, kebetulan nakke anggappa tugasak Sejarah Arsitektur Nusantara antu na bahas ka arsitektur vernakular anne. Ki isseng mi, anne Tongkonan, Ballak adat na Toraja kamae antu tau tuo siagang tau mate aa niak lalang sekre atap. Niak rinne battu suku Toraja? Tongkonan battu ri kata tongkon antu arti na mempo. Tongkon – an arti na tampak mempo. Konon, anne istilah yaa munculuk berdasarkan fungsi utama na ballak adat tongkonan antu biasa yaa ni jadikan anjari tampak akkumpuluk na para raja siagang bangsawan.

Topic: culture & heritage
Kelong Anging Mamiri battu ri Suku Mangkasara, Sulawesi Selatan. Anne kelonga ri pake’ ki ri Tari 4 Etniska na iringi tarian tradisionalna Suku Makassara. Inne lagu daerahna Sulawesi Selatan ri pasegang Tari Pakkarena battu ri makassara. Ri alle battu Jurnal Universitas Negeri Makassar yang juduluna "Perancangan Media Pengenalan Filosofi Lagu Anging Mamiru", ri kanai anne lagu Anging Mamiri ri pare' segang Borra Daeng Ngirate. Inne lagua ri pare' kira-kira taung 1940-ang. Inne lagua ri alle battu ri Lontara' Kelong, Injo kamma tulisan karya sastra yang ri bua' lagu. Inne Lontara Kelong umumna masih ri hapala segang tau' gasseng secara turung terumung segang bonena pappaseng.

Topic: culture & heritage
Coto mangkasara anjo kanreang tradisional battu Sulawesi Selatan. Coto mangkasara sikammai sop daging. Inne kanreang sikamma pallu daging tedong na isi battangna tedonga. Ri polong ca’di-ca’di nampa di sareangi bumbu khas. Coto mangkasara kulle di kanre siagang katupa’ na burasa. Katupa’ anjo ri roko ki siagang daung pandang punna burasa ri roko ki siagang daung unti. Burasa ri parek battu berasa kebo ri sareangi santang na ce’la sike’de. Nampa ri rokomi siagang daung pandang na daung unti ri sikkoki siagang otere la’bu. Le’ba injo ritunu mi sallo wattuna ri pammaja lompo. Coto mangkasara niak tong ammake daging jarang ri Kabupaten Je’neponto, Sulawesi selatan.

Topic: food & beverages
Biralle te'ne ka anne se'rea rappo riolah anjari macam-macam camilan. Pakkramualai anjari kanreang te'ne sanggenna kanreang karring. Rasa te'ne'ka siagang teksturna lisere'na birallea karringa nasareangi rasa nyamanga ri kanreangna. Se'rena kanreangna anjo bola-bola biralle. Bola-bola birallea anne kullei ricamporo tarigu, kentang, tahu, sanggenna makaroni. Kanreang bola-bola birallea anne rasana karring te'neki. Bola-bola birallea anne linta'ji ripare nasaba' riapanjari camilangi. Bahanna anne bola-bola birallea anne biralle, tallo, marica bubbuk, kaldu jamur, ce'la, lasuna kebo, lasuna eja, tarigu berasa'. Makase're ribissai biralle nampa ripolong siagang ricamporo lasuna eja siagang kebo. Pantama' maraeng bahang bahanga nampa ribambangi wajanga nampa ripantama'ki adonanga, pallui sanggenna ti'no. nampa niangkatmi bola-bola birallea ripatala'ki bambang bambang siagang ricamporo'ki saus sambal siagang saos tomat.

Topic: food & beverages